כתב עת משפטי

כתב עת משפטי הוא כתב עת המפרסם מאמרים בנושאים משפטיים. בכתבי העת המשפטיים יש העוסקים בכל תחומי המשפט, ויש המתמקדים בתחום משפטי מסוים.

מאפיינים

גופים אחדים עוסקים בהוצאה לאור של כתבי עת משפטיים:
 אגודות משפטיות, כדוגמת לשכת עורכי הדין בישראל.
 מו"לים עסקיים. 
 פקולטות ובתי ספר למשפטים באוניברסיטאות ובמכללות.

בכתבי עת היוצאים לאור במוסדות אקדמיים מקובלות שתי שיטות:
 בראש המערכת עומד חבר הסגל הבכיר של בית הספר למשפטים, כשלצידו חברי מערכת נוספים מאותו מוסד או מוסדות אחרים. שיטה זו, המקובלת גם בכתבי עת מדעיים בתחומים אחרים, היא הדומיננטית באירופה. 
 מערכת שמורכבת מסטודנטים מצטיינים למשפטים, בליווי חבר סגל בכיר, בדרך כלל במסגרת אקדמית של קורס מתקדם. שיטה זו נפוצה בארצות הברית, בקנדה ובמידה חלקית בישראל.

בתחילת המאה ה-21 החלו להתפרסם כתבי עת משפטיים מקוונים, הרואים אור רק באינטרנט, וכתבי עת ותיקים יותר החלו להעלות לאינטרנט את גיליונותיהם, חלק בגישה חופשית וחלקם בגישה למנויים בלבד.

בארצות הברית
כתב העת המשפטי הוותיק ביותר בארצות הברית הוא The University of Pennsylvania Law Review, היוצא לאור ברציפות מאז שנת 1852. Albany Law Review, ממשיכו של Albany Law School Journal, שהחל לצאת לאור בשנת 1875 הוא כתב העת המשפטי הוותיק ביותר בעריכת סטודנטים. כתבי עת בולטים נוספים, שהחלו לצאת לאור בשלהי המאה ה-19 הם  Columbia Law Review, Harvard Law Review ו-Yale Law Journal.

בישראל
רוב הפקולטות ובתי הספר למשפטים בישראל - להוציא המרכז האקדמי פרס והמכללה האקדמית צפת - מוציאים לאור כתב עת משפטי כללי, וחלק מהמוסדות מוציא לאור מספר כתבי עת, חלקם נושאיים. מרבית כתבי העת הללו מתפרסמים בעברית, ומיעוטם באנגלית. כתב העת המשפטי הוותיק ביותר בישראל היה "הפרקליט", כתב העת של לשכת עורכי הדין בישראל, שהחל לצאת לאור בשנת 1943 וסיים את פעילותו בשנת 2016. כתב העת המשפטי הראשון בישראל שיצא לאור בעריכתם של סטודנטים הוא "משפטים", שהחל לצאת לאור בשנת 1969 באוניברסיטה העברית בירושלים, ביוזמתם של הפרופסורים אהרן ברק ויצחק זמיר.

רשימת כתבי העת המשפטיים בישראל 

{| class="wikitable sortable"
|-
! שם כתב העת !! גורם מוציא לאור !! תחילת פעילות !! סיום פעילות !! העורך הראשון !! מאמר ראשון בכתב העת (לא כולל הקדמה/דבר העורכים) !! הערות
|-
| משפטים || הפקולטה למשפטים באוניברסיטה העברית בירושלים
 || 1968 || פעיל || שלמה שרשבסקי || ראובן ירון, "ירושת אשה ואם במשפט הרומי" || כתב העת הראשי של הפקולטה למשפטים באוניברסיטה העברית בירושלים
|-
| משפטים על אתר || הפקולטה למשפטים באוניברסיטה העברית בירושלים || 2009 || פעיל || רותם גלעד || יובל שני, "המשפט הבינלאומי והלחימה בעזה: תיאום ציפיות" || המהדורה המקוונת של כתב העת "משפטים"
|-
| Israel Law Review || הפקולטה למשפטים באוניברסיטה העברית בירושלים || 1966 || פעיל || בנימין אקצין, שלו גנוסר, אביגדור לבונטין || הנס קלזן, "On the Pure Theory of Law" || יוצא לאור באנגלית, בשיתוף אוניברסיטת קיימברידג'
|-
| חוקים || הפקולטה למשפטים באוניברסיטה העברית בירושלים || 2009 || פעיל || גיא דוידוב || שלום זינגר ושרית דנה, "הצעת חוק העיריות: מפיקוח חיצוני למשטר של בלמים ואיזונים" || -
|-
| חוקים בקצרה || הפקולטה למשפטים באוניברסיטה העברית בירושלים || 2008 || פעיל || גיא דוידוב || רונית לוין, "עדכון חקיקה: תקנות התכנון והבניה (סדרי דין בבקשה לפי סעיף 207 לחוק), התשס"ט-2008" || המהדורה המקוונת של כתב העת "חוקים"
|-
| Jerusalem Review of Legal Studies || הפקולטה למשפטים באוניברסיטה העברית בירושלים || 2010 || פעיל || דוד אנוך, אלון הראל || ראם שגב, "IS the Criminal Law (so) Special? Comments on Douglas Husak's Theory of Criminalization" || יוצא לאור באנגלית, בשיתוף אוניברסיטת אוקספורד
|-
| הפרקליט || לשכת עורכי הדין בישראל || 1943 || 2016 || פלטיאל דיקשטין || א. פולונסקי, "חוקת הנזיקין" || בשנותיו האחרונות נערך כתב העת בשיתוף בית הספר למשפטים של המכללה למינהל
|-
| עורך הדין || לשכת עורכי הדין בישראל || 2008 || פעיל || משה גורלי || יוסי שריד, "עורך הדין כסרבן מצפון" || -
|-
| המשפט || בית הספר למשפטים של המכללה למינהל || 1993 || פעיל || רענן הר-זהב || רענן הר-זהב, "נשיא בית המשפט העליון מאיר שמגר בריאיון ל'המשפט'" || -
|-
| עיוני משפט || הפקולטה למשפטים באוניברסיטת תל אביב || 1971 || פעיל || זאב צלטנר, נילי גרבלסקי || חיים ה. כהן, "חרון אף אלוהי ישראל (IRA DEI IUDAEORUM)" || כתב העת הראשי של הפקולטה למשפטים באוניברסיטת תל אביב
|-
| פורום עיוני משפט || הפקולטה למשפטים באוניברסיטת תל אביב || 2019 || פעיל || ישי בלנק || גיא רובינשטיין ומשה סרוגוביץ, "דוקטרינת הפסילה הפסיקתית ותחולתה על עדים" || המהדורה המקוונת של כתב העת "עיוני משפט"
|-
| משפט חברה ותרבות || הפקולטה למשפטים באוניברסיטת תל אביב || 2003 || פעיל || אשר מעוז, שי לביא || דנה פוגץ' ומוטי פינדלר, "בקרה גנטית על התנהגות והשלכתה על המשפט הפלילי - דוגמת האלכוהוליזם" || תחילה יצא לאור כסדרת ספרים וכעת יוצא לאור ככתב עת נושאי
|-
| פלילים || הפקולטה למשפטים באוניברסיטת תל אביב || 1990 || 2001 || ליאון שלף, אליעזר לדרמן || חיים ה. כהן, "ענישת 'צדק' - הרהורים שלאחר השפיטה" || -
|-
| דיני ישראל || הפקולטה למשפטים באוניברסיטת תל אביב || תש"ל || פעיל || זאב פלק || אשר מכלוביץ, "סופיות הדין במשפט העברי" || יוצא לאור בשיתוף ישיבה יוניברסיטי
|-
| מעשי משפט || הפקולטה למשפטים באוניברסיטת תל אביב || 2008 || פעיל || עופר סיטבון || נטע זיו, "עריכת דין לשינוי חברתי בישראל: מבט לעתיד לאחר שני עשורי פעילות" || -
|-
| Theoretical Inquiries in Law || הפקולטה למשפטים באוניברסיטת תל אביב || 2000 || פעיל || אריאל פורת || ארנסט ויינריב, "Restitutionary Damages as Corrective Justice" || יוצא לאור באנגלית
|-
| דין ודברים || הפקולטה למשפטים באוניברסיטת חיפה || 2004 || פעיל || אלכסנדר (סנדי) קדר || אלכסנדר (סנדי) קדר, פנינה אלון, עידן לרון וענת רום, "ריאיון עם השופטת (בדימוס) דליה דורנר" || -
|-
| משפט וממשל || הפקולטה למשפטים באוניברסיטת חיפה || 1993 || פעיל || יצחק זמיר || אהרון ברק, "המהפכה החוקתית: זכויות יסוד מוגנות"  || כתב העת הראשי של הפקולטה למשפטים באוניברסיטת חיפה
|-
| הארת דין || הפקולטה למשפטים באוניברסיטת חיפה || 2004 || פעיל || - || דורון מנשה, "דוח ועדת החקירה בעניין ההשלכות הבריאותיות של פעולות צבאיות בנחל הקישון - הערה ביקורתית" || כתב עת מקוון
|-
| מחקרי משפט || הפקולטה למשפטים באוניברסיטת בר-אילן || 1980 || פעיל || סיני דויטש || אהרן אנקר, "רצח תוך ביצוע עבירה: היחס בין העבירה האחרת לעבירת גרם-המוות" || כתב העת הראשי של הפקולטה למשפטים באוניברסיטת בר-אילן
|-
| תרבות דמוקרטית || הפקולטה למשפטים באוניברסיטת בר-אילן || 1999 || פעיל || אבי שגיא, ידידיה שטרן || אליעזר דון-יחיא וברוך זיסר, "דמוקרטיה כנגד לאומיות: ישראל כ'מקרה חריג'" || יוצא לאור בשיתוף המכון הישראלי לדמוקרטיה
|-
| Law, Religion and State || הפקולטה למשפטים באוניברסיטת בר-אילן || 2012 || פעיל || חיים שפירא || מייקל וולצר, "Moral Education, Democratic Citizenship, and Religious Authority" || יוצא לאור באנגלית
|-
| משפט ועסקים || בית הספר למשפטים במרכז הבינתחומי || 2004 || פעיל || אמנון רובינשטיין, ליאור דוידאי, נעם שר || אהרן ברק, "המהפכה החוקתית - בת מצווה" || -
|-
| משפט וצבא || הפרקליטות הצבאית || 1983 || 2015 || ? || - || כתב העת פעל תחילה עד 1991, ופעילותו חודשה ב-1999. הגיליון האחרון יצא לאור בשנת 2015.
|-
| שערי משפט || המרכז האקדמי שערי מדע ומשפט || תשנ"ז || פעיל || ? || מנחם אלון, "אמנות המשפט - שלום לעומת שלמות" || -
|-
| משפט מפתח || פרקליטות המדינה || 2013 || פעיל || יניב ואקי || ? || -
|-
| הסניגור || הסניגוריה הציבורית, "סקירה משפטית" || 1996 || פעיל || קנת מן || קנת מן, "מאמר מערכת - הסניגוריה הציבורית" || -
|-
| מאזני משפט || בית הספר למשפטים במכללה האקדמית נתניה || 2000 || פעיל || סיני דויטש, הדרה בר-מור || סיני דויטש, "דיני הצרכנות בישראל: קווי מיתאר" || -
|-
| קריית המשפט || הקריה האקדמית אונו || 2001 || פעיל || מנשה שאוה || חיים ה. כהן, "לפולמוס השפיטות" || -
|-
| עלי משפט || המרכז האקדמי למשפט ולעסקים || 1998 || פעיל || רחמים כהן || אהרן ברק, "חמישים שנות שיפוט בישראל" || -
|}

לקריאה נוספת
 Michael I. Swygert & Jon W. Bruce, The Historical Origins, Founding, and Early Development of Student Law Reviews, 36 Hastings Law Journal 739, 764 (1985)
 Michael L. Closen & Robert J. Dzielak, The History and Influence of the Law Review, 30 akron Law Review 15, 25 (1996)

קישורים חיצוניים
 נמרוד אברמוב, תום סדון ואור קשת, דבר העורכים: "The Work of Boys": על חידת הצלחתם של כתבי-עת בעריכה סטודנטיאלית, עיוני משפט''' לה 257, 2012

הערות שוליים

כתבי עת מדעיים